ฮั่งเส็งปิดเช้าทรุด 1,049.22 จุด หลังหุ้นจีนดิ่ง
ฮั่งเส็งปิดเช้าทรุด 1,049.22 จุด หลังหุ้นจีนดิ่ง
8 ก.ค. 2558

ดัชนีฮั่งเส็งตลาดหุ้นฮ่องกงปิดภาคเช้าร่วงลงอย่างรุนแรง โดยดัชนีฮั่งเส็งร่วงลง 1,049.22 จุด หรือ 4.20% ปิดภาคเช้าที่ 23,926.09 จุด หลังจากตลาดหุ้นจีนดิ่งลงอย่างหนักในช่วงเช้าวันนี้ เนื่องจากความกังวลเกี่ยวกับความล้มเหลวของมาตรการสร้างเสถียรภาพของทางการจีน
ตลาดหุ้นฮ่องกงร่วงลงตามตลาดหุ้นจีน แม้ว่าธนาคารกลางจีนได้ให้คำมั่นว่าจะจับตาดูความเคลื่อนไหวในตลาดหุ้นอย่างใกล้ชิด และจะยังคงจะสนับสนุนสถาบันสินเชื่อเพื่อธุรกิจหลักทรัพย์ของจีน (CSF) ในการเสริมสภาพคล่อง ผ่านทางหลายช่องทาง เพื่อสร้างเสถียรภาพแก่ตลาดหุ้น